open-index/open-wikipedia-markdown huggingface dataset:
Arkitektbedriftene i Norge

**Arkitektbedriftene i Norge** er «bransje- og arbeidsgiver-organisasjonen for kontorer med praktiserende arkitekter, landskaps- og interiørarkitekter». Foreningen ble etablert i 1980, som «Norges Praktiserende Arkitekter» (NPA), etter at «Praktiserende Arkitekters Gruppe» i Norske arkitekters landsforbund (NAL) var oppløst. I 2005 ble NPA oppløst og Arkitektbedriftene i Norge etablert. Ved utgangen av 2023 hadde Arkitektbedriftene 519 medlemsbedrifter, med totalt 5942 ansatte. Av disse var 4749 arkitekter.  

## Referanser


## Eksterne lenker
* hjemmeside
Harald Risnes

**Harald Sjursen Risnes** (født 30. mars 1914 i Hyllestad, død 25. juli 1967) var en norsk offiser og motstandsmann under andre verdenskrig. Han var leder av Milorg-avdelingen Bjørn West og ble for sin innsats tildelt Krigskorset, Norges høyeste utmerkelse.

## Bakgrunn
Etter å ha gått handelsskolen tok Risnes befalsutdanning og gikk deretter Politiskolen. I januar 1937 ble han ansatt ved politiet i Bergen.

## Andre verdenskrig
Etter Tysklands angrep på Norge i 1940 deltok Risnes i kampene mot invasjonsstyrkene. I september 1941 tok han seg over til Storbritannia der han gikk med i de norske styrkene.

Risnes fikk utdanning som kommandosoldat. I desember 1941 deltok han i Måløyraidet. Han tjenestegjorde deretter på norske MTBer. Vintersesongene 1942 til 1943 og 1943 til 1944 deltok Risnes i operasjoner på norskekysten. Han var i januar 1943 nestleder for operasjonen som sprengte kisgruvene på Stord.
 
Kaptein Risnes ble i juli 1944 gitt i oppdrag å forberede oppbygningen av en base med kodenavnet Bjørn West i det indre av Hordaland, et arbeid som ble realisert fra oktober da mannskaper ble satt over til Norge. Sammen med seks andre kom Risnes over til Masfjorden 22. oktober 1944. Under ledelse av kaptein Risnes ble en styrke på 234 mann ble bygget opp i Matrefjellene. Den norske avdelingen ble sent 28. april 1945 angrepet av tyske styrker. Kampene varte til 3. mai. Risnes fikk ordre om å trekke de norske styrkene tilbake. Bjørn West led et tap på seks mann, mens de tyske styrkene tapte 117 mann.

Ved freden ledet Risnes Bjørn West-troppene til Bergen der oppdraget var å sørge for ro og orden etter den tyske kapitulasjonen.

## Etter krigen
I 1947 ble Risnes kompanisjef i Tysklandsbrigaden. Fra 1950 til sin død i 1967 var han sjef for Fjordane Heimevernsdistrikt (HV 10). Risnes ble i 1955 utnevnt til oberstløytnant.

## Utmerkelser
Risnes ble i statsråd tildelt Krigskorset med sverd «for fremragende innsats under utførelse av militært oppdrag.» Bakgrunnen var ledelsen av Bjørn West. Han ble også tildelt Krigsmedaljen, Deltagermedaljen med rosett og Haakon VIIs 70-årsmedalje, samt de britiske utmerkelsene Military Cross, Defence Medal, 1939–1945 Star.

Et minnesmerke over Risnes ble reist i Hyllestad i 2000.

## Referanser
Terje Davidsen

**Terje Davidsen** (født 8. juni 1950 i Skála) er en færøysk tannlege og politiker (Sb.). Han var innvalgt på det færøyske Lagtinget fra Norðurstreymoy fra 1990 til 1994.

Han er sønn av inspektør Mikal Davidsen og hustru Jenny Mikkelsen. Familien tilhørte et indremisjonsmiljø. Han giftet seg med Elsa Johannesen fra Kollafjørður. Han studerte odontologi ved Københavns Tandlægehøjskole fra 1971 til 1977 og praktiserte som tannlege i Runavík og Tórshavn frem til han åpnet sin egen tannklinikk i Kollafjørður i 1984. Han drev klinikken frem til 2009 og har senere hatt engasjementer på både Færøyene og Grønland.

Davidsen var innvalgt på Lagtinget fra Norðurstreymoy fra 1990 til 1994 og medlem av forretningsutvalget i Sambandsflokkurin fra 1994 til 1998. Han var innvalgt i kommunestyret i Kollafjørður fra 1997 og frem til sammenslåingen med Tórshavn i 2001.

## Referanser
Operakoret

**Operakoret** består av profesjonelle operasangere og er en del av Nasjonaloperaen ved Den Norske Opera & Ballett. Operakoret er Norges eneste profesjonelle kor på heltid. Det består per 2024 av 53 sangere fra 15 nasjoner.

## Om arbeidet
Medlemmene av operakoret har samtlige lang sangutdannelse. Stillingene blir som de eneste ved operaen utlyst offentlig, og kunngjøringen skjer internasjonalt. Sangerne deltar under forestillingene som skuespillere, og må derfor beherske kroppsspråk og mimikk. Koret holder også egne konserter a cappella og med orkester, i Norge såvel som i utlandet.

## Historie
Operakoret ble etablert under Kirsten Flagstads ledelse i åpningssesongen 1958/59, og besto av 22 sangere med 4 måneders tjeneste i året. Ved behov for forsterkninger ble det innkalt ekstrasangere fra amatørkor, primært fra Akademisk korforening. Først i 1962 fikk operakorsangerne helårskontrakter, og stoffet ble innstudert av repetitør Rolf Østbye. Først i 1970 fikk Operakoret en kormester på fast basis, og den første var ungareren Jenö Hukvari. Etter ham har Stefan Sköld, Tore Dingstad, Lars Notto Birkeland, Raymond Hughes, Steffen Kammler, David Maiwald og Martin Wettges har innehatt stillingen. Britiske Stephen Harris er nåværende kormester.

1996 ble det laget en dokumentar om Operakoret på NRK. Den 8. september 2013 holdt Operakoret en eksklusiv konsert på hovedscenen med et av verdens mest kjente black-metal band Satyricon. Konserten var en del av ULTIMA Oslo Contemporary Music Festival som arrangeres årlig.

## Referanser


## Eksterne lenker
* Oversiktsside over medlemmer i Operakoret
Oslo Domkirkes Guttekor

**Oslo Domkirkes Guttekor** er en del av musikkarbeidet i Oslo domkirke. Koret ble stiftet i 1985 av domkantor Terje Kvam og sanger og dirigent Carl Høgset.

Oslo Domkirkes Guttekor er bygget opp etter engelsk mønster der alle guttene synger sopran, og består av gutter i alderen 6-16 år. Stemmene alt, tenor og bass ivaretas av stemmeskiftegruppen og voksne herrestemmer.

Flere av dagens markante profesjonelle musikere har sin bakgrunn i koret, deriblant sangerne Johannes Weisser, Yngve A. Søberg, Daniel Sæther og Rasmus Høgset, samt organisten Anders E. Dahl.

## Eksterne lenker

* Offisielt nettsted for Oslo Domkirkes Guttekor
Brad Schumacher

**Bradley Schumacher** (født  5. mars 1974 i Bowie, Maryland) er en amerikansk svømmer og vannpolospiller, som under sommer-OL i 1996 i Atlanta vant gullmedalje på 4x100&nbsp;m og 4x200&nbsp;m  frisvømming stafett for USA.  Schumacher har også en gullmedalje på 4x100&nbsp;m frisvømming stafett fra sommer-Universiaden og Pan Pacific Championship.

## Eksterne lenker
*
Fjellseterløpet

**Fjellseterløpet** er et motbakkeløp i Trondheim som arrangeres av NTNUI-Friidrett.

Under navnet Fjellseterløpet ble løpet første gang arrangert i 1987, men da som en videreføring av det uformelle «Sigmonds Staup», som var blitt arrangert flere år av studentene ved NTNU.  

I de første arrangørårene var startstedet ved Marienborg, men etter at Stavnebrua ble utvidet ble startstedet i 1996 flyttet til Lerkendal stadion. 

Fjellseterløpet inngår som en del av trippelen «Råkallen», som også består av orienteringsløpet Hu&Hei og skirennet Marka Rundt.

Løypa starter på Lerkendal stadion på 34 meters høyde, og har målgang på 436 meter ved Skistua som ligger ved foten av fjellet Gråkallen. Løypa er 8&nbsp;km lang.

## Eksterne lenker
*Hjemmeside Fjellseterløpet
*NTNUI-Friidretts hjemmeside
Maurice Zolotow

**Maurice Zolotow** (født 23. november 1913, død 14. mars 1991) var en amerikansk forfatter og journalist.

## Barndom
Maurice Zolotow ble født 23. november 1913 i New York. Han studerte ved University of Wisconsin-Madison.

## Karriere
Zolotow begynte å jobbe for *[[Billboard]]*, som den gang dekket hele underholdningsindustrien, og ikke bare musikk. I løpet av karrieren jobbet han også for blant annet *[[Life (magasin)|Life]]*, *[[Look (magasin)|Look]]*, *[[Collier's Weekly]]* og *[[Det Beste|Reader's Digest]]*.

Biografien hans om Marilyn Monroe fra 1960 var den første som ble publisert mens hun fortsatt var i live. Zolotow skrev også biografien *Shooting Star* om John Wayne, *Billy Wilder in Hollywood* om den Oscar-vinnende regissøren og manusforfatteren Billy Wilder, og *Stagestruck: The Romance of Alfred Lunt and Lynn Fontanne* om Broadway-skuespillerne Alfred Lunt og Lynn Fontanne. I tillegg skrev han kortere biografier om blant annet Tallulah Bankhead, Walter Matthau, Grace Kelly og Milton Berle. 

Zolotow skrev også av og til om mat og alkohol, og publiserte flere artikler om sistnevnte for *[[Playboy]]*. 

## Privatliv
I 1938 giftet Zolotow seg med Charlotte Zolotow. Ekteparet fikk barna Steve Zolotow og Crescent Dragonwagon sammen, før de ble skilt i 1969.

Zolotow bodde størstedelen av livet i Hastings-on-Hudson i New York, men flyttet til Los Angeles etter skilsmissen. Han døde 14. mars 1991.

## Referanser


## Eksterne lenker
*
Theatre World Award

**Theatre World Award** er en amerikansk teaterpris som deles ut årlig til skuespillere som har utmerket seg på teaterscenen i New York. 

## Historie
Prisen ble delt ut for første gang etter 1945- til 1946-sesongen, og blant de første vinnerne var Betty Comden, Judy Holliday og John Raitt. Blant vinnerne i årene etter er blant annet Julie Andrews, Lea Salonga, Carol Channing, Barbara Cook, Tim Daly, Loren Dean, Calista Flockhart, Grace Kelly, Cloris Leachman, Carol Lynley, Lizbeth MacKay, Jayne Mansfield, Audra McDonald, Helen Mirren, Brenda Blethyn, Gillian Anderson, Patricia Neal, Brooke Shields, Maureen Stapleton, Meryl Streep, Bernadette Peters, Vanessa L. Williams, Danny Aiello, Richard Burton, Marlon Brando, Dixie Carter, Billy Crudup, Ralph Fiennes, Andy Griffith, Laurence Harvey, Charlton Heston, Burt Lancaster, Jude Law, Anthony Perkins, Christopher Plummer, Cliff Robertson, Eli Wallach, Lucie Arnaz, James Dean, Dustin Hoffman, Dick Van Dyke, Carol Burnett, Jane Fonda, hele rollebesetningen i *[[A Chorus Line]]*, og – i det 21. århundre – Marissa Jaret Winokur, John Lloyd Young, Antonio Banderas, Christina Applegate, Fantasia Barrino, Harry Connick jr., Hugh Jackman og Reba McEntire.

Vinnerne velges av en komité bestående av New York-baserte kritikere. Denne komiteen består i dag av Peter Filichia (Theatermania.com), Harry Haun (*[[Playbill]]*), Matthew Murray (TalkinBroadway.com), Frank Scheck (*[[New York Post]]*), Michael Sommers (Newhouse Papers), Doug Watt (Critic Emeritus, *[[Daily News (New York)|New York Daily News]]*) og Linda Winer (*[[Newsday|New York Newsday]]*), og er samordnet av *[[Theatre World]]*-redaktøren John Willis og Associate-reaktøren Ben Hodges.

Prisen er kjent som «Janus», etter den romerske guden, og er en bronseskulptur designet av Harry Marinsky.

## Se også
*Tony Award

## Eksterne lenker
* Theatre World Awards
Hans Jacob Sparre

**Hans Jacob Sparre** (1861–1937) var en norsk arkitekt som deler av sitt liv arbeidet i Kristiania.

Blant kjente bygninger han har tegnet er Høyesteretts hus.

## Referanser


## Litteratur
* H.J. Sparre i Norsk kunstnerleksikon

## Eksterne lenker
* Om Hans Jacob Sparre, fra nettstedet artemisia.no
Boligbygg Oslo

**Boligbygg Oslo KF** er et kommunalt foretak som eier, drifter og leier ut de kommunale boligene i Oslo kommune. Foretaket har sin historie tilbake til Leiegårdskontoret som ble opprettet i 1898.

Boligbygg Oslo har ansvar for forvaltning, drift og vedlikehold av ca.11 700 boliger. Til sammen bor det over 25 000 mennesker i boligene. Med en million kvadratmeter boligareal er Boligbygg Norges største utleier av boliger. Det er Oslos bydeler som tildeler boligene, på bakgrunn av kriterier vedtatt av Oslo bystyre. Boligbygg Oslo forteller bydelene om hvilke boliger som til enhver tid er ledig, stiller boligene til disposisjon for bydelene og inngår leiekontrakt med den som har fått tildelt bolig.

Eiendomsforetaket ble etablert i forbindelse med Eiendomsreformen i 2003, og foretaket ble etablert 1. januar 2004. I 2020 ble Oslobygg KF etablert, og overtok ansvaret for utbyggingsvirksomheten i Boligbygg. 

## Boligmassen
Om lag 3 % av boligene i Oslo er kommunale, og de fleste kommunale boligene ligger i de østlige bydelene. Bydelen med flest kommunale boliger er bydel Sagene med 2 099 boliger, fulgt av Gamle Oslo med 1 701 og Grünerløkka med 1 324. Bydel Ullern har bare 248 kommunale boliger. Litt over to tredeler av Boligbyggs boliger ligger i heleide kommunale eiendommer, og en tredel er boliger i borettslag og sameier. I overkant av 80 prosent er ordinære boliger uten spesiell tilrettelegging, mens ca. 20 prosent er omsorgsboliger tilpasset eldre, eller HC/PU-boliger for personer med spesielle behov. UngBo er 124 boliger for personer mellom 17 og 23 år.  

## Referanser


## Eksterne lenker
*
United Negro College Fund

**United Negro College Fund** (**UNCF**, «negrenes forente collegefond») er en amerikansk filantropisk institusjon. Den finansierer høyere utdannelse for minoritetsgrupper i USA, spesielt afrikansk-amerikanere.

Organisasjonen ble grunnlagt 25. april 1944. I 2005 delte organisasjonen ut rundt 113 millioner USD til rundt 85 000 studenter. Av disse var ca. 60 % de første i sin familie til å ta høyere utdannelse og 62 % kom fra familier med lavere gjennomsnittsinntekt enn 25 000 USD.

## Eksterne lenker
* United Negro College Fund
Black is beautiful

**Black is beautiful** er en kulturell og politisk bevegelse som oppstod i USA på 1960-tallet, og hadde størst betydning på 1970-tallet. Den har siden også spredt seg til andre land med svart afrikansk befolkning. Bevegelsen forsøker å bekjempe forestillingen blant afroamerikanere om at fysiske trekk som er særlig utbredt i denne befolkningsgruppen, som hudfarge, hår og ansiktstrekk, er mindre attraktive eller direkte stygge, og dermed motarbeide det hvite skjønnhetsidealet, som fortsatt har stor innflytelse også blant mange svarte og av bevegelsen ses på som internalisert rasisme blant svarte (selvhat). Særlig utover på 1900-tallet ble det stadig mer vanlig blant afroamerikanere å glatte ut håret sitt. Forsøk på å få lysere hud, for eksempel ved bruk av ulike blekingsmetoder, og også gjennom svart-mot-svart rasisme (som rammer svarte med mørkere hud), ble også stadig mer utbredt. Typiske afroamerikanske ansiktstrekk som brede neser ble av mange i denne befolkningsgruppen ansett som lite attraktivt. Black is beautiful-bevegelsen motarbeider dette.

På 1970-tallet hadde bevegelsen betydelig gjennomslag og hårsveisen «afro» (også kalt «naturlig») ble vanlig blant svarte amerikanere. I dag er «afrohår» likevel mindre vanlig, og glatting av hår er fortsatt vanlig. «Afro» eller «naturlig» hårsveis blir også i dag oppfattet som «opprørsk», «vilt», «ugredd» og i noen sammenhenger upassende blant svarte.

Romanen *[[De blåeste øyne]]* (*The Bluest Eye* 1970, norsk 1994) av Toni Morrison beskriver hvordan arven etter 1800-tallets rasisme påvirker svarte i USA. Romanen forteller historien om datteren i en fattig svart familie, Pecola Breedlove, som internaliserer det hvite skjønnshetsidealet i en slik grad at hun blir gal. Hennes intense ønske om blå øyne blir et symbol på hennes ønske om å unnslippe det fattige, hatefulle og rasistiske miljøet hun lever i.

I det 20. århundre ble det vanlig å arrangere sosiale sammenkomster kalt Paper Bag Party, noe som betegnet at kun med lysere hud enn en (brun) papirpose fikk adgang til arrangementet.
Yusuf Saad Kamel

**Yusuf Saad Kamel**, arabisk: يوسف سعد كامل (født 29. mars 1983 som *Gregory Konchellah* i Narok i Kenya) er en tidligere friidrettsutøver som representerte Bahrain i mellomdistanseløp. Kamal er sønn til den tidigere verdensmesteren på 800 meter, Billy Konchellah.

Kamel deltok i Sommer-OL 2004, men ble slått ut allerede i forsøksheatet. Hans store gjennombrudd kom ved World Athletics Final samme år i Monaco, der han vant gull på 800 meter. Han mislyktes å ta seg videre til finalen  både i VM i friidrett 2005 i Helsingfors og i VM i friidrett 2007 i Osaka. I 2007 vant han gull ved World Athletics Final i Stuttgart. Ved VM i friidrett innendørs 2008 i Valencia tok han bronse.

Han deltok ved Sommer-OL 2008 i Beijing, der han endte på femteplass på 800 meter. Bedre gikk det under VM i friidrett 2009 i Berlin, der han noe overraskende ble verdensmester på 1500 meter med tiden 3.35,93.

## Personlige rekorder
* 800 meter – 1.42,79
* 1500 meter – 3.31,56

## Referanser


## Eksterne lenker
*
Robert LeRoy

**Robert LeRoy** (født 7. februar 1885, død 7. september 1946) var en amerikansk tennisspiller som deltok i OL 1904 i St. Louis.

LeRoy vant to olympiske medaljer i tennis i OL 1904 i St. Louis. Han kom på andreplass i både single- og i doubleturneringen. I singlefinalen tapte han til sin landsmann Beals Wright med 4-6, 4-6.

## OL-medaljer
* 1904  St. Louis -  **Sølv** i tennis, single USA 
* 1904  St. Louis -  Sølv i tennis, double (sammen med Alphonzo Bell). USA 

## Referanser


## Eksterne lenker
*
Alphonzo Bell

**Alphonzo Edward Bell sr.** (født 29. september 1875, død 27. desember 1947) var en amerikansk tennisspiller som deltok under OL 1904 i St. Louis.

Bell vant to olympiske medaljer i tennis under OL 1904 i St. Louis. Han kom på andreplass i doubleturneringen sammen med Robert LeRoy. I singleturneringen tapte han samifinalen til gullvinneren Beals Wright og fikk bronse.
 
## OL-medaljer
* 1904  St. Louis -  Sølv i tennis, double (sammen med Robert LeRoy) USA 
* 1904  St. Louis -  Bronse i tennis, single USA 

## Referanser


## Eksterne lenker
*
Ruth Linge

**Ruth Evelyn Leerstang Linge**
(født 13. oktober 1921 i Porsgrunn, død 10. desember 1989 samme sted) var en norsk operasanger. Stemmen hennes var en lyrisk sopran.

Hun gikk i lære hos Bokken Lasson og Randi Helseth i Kristiania, samt hos Andrejeva von Skilondz i  Sverige.  Etter noen tid i Essen og Berlin debuterte hun som Norina i Don Pasquale i 1951. Linge var sanger i Norsk Operaselskap fra 1951 til 1958. Da Den Norske Opera startet i 1958, var Ruth Linge en av de første sangerne som ble ansatt. Hun ble værende ved Operaen til 1978. Hun var styremedlem i Norsk Operasangerforbund i mange år, og forbundet utnevnte henne til æresmedlem.

## Familie
Hennes søster var operasangeren Bjørg Leerstang Bjoreid (1925–2000).  Hun var gift med Tormod R. Linge (1922–1988).

## Referanser
Varingskollen Opp

**Varingskollen Opp** er et motbakkeløp i Nittedal som arrangeres av Hundekjørerklubbens venner. Løpet ble første gang arrangert i 2003.

Løypa starter ved *Varingskollen Skisenter* på 206 meters høyde, og har målgang på toppen av Varingskollen på 546 meter. Løypa er 1,6&nbsp;km lang.

## Vinnere

## Eksterne lenker
* 
* https://web.archive.org/web/20131028011127/http://www.nittedalhk.com/48006805
Clarence Gamble

**Clarence Oliver Gamble** (født 16. august 1881, død 13. juni 1952) var en amerikansk tennisspiller som deltok i OL 1904 i St. Louis.

Gamble vant en olympiske bronsemedalje i tennis i OL 1904 i St. Louis. Han kom på tredjeplass i doubleturneringen sammen med Arthur Wear. I semifinale tapte de til gullmedalevinnerne Beals Wright og Edgar Leonard med 1-6, 2-6.

## OL-medaljer
* 1904  St. Louis -  Bronse i tennis, double (sammen med Arthur Wear) USA 

## Referanser


## Eksterne lenker
*
Joseph Wear

**Joseph Walker Wear** (født 27. november 1876, død 4. juni 1941) var en amerikansk tennisspiller som deltok under OL 1904 i St. Louis.

Wear vant en olympiske bronsemedalje i tennis under OL 1904 i St. Louis. Han kom på tredjeplass i doubleturneringen sammen med Allen West. I semifinale tapte de til sølvmedaljevinnerne Robert LeRoy og Alphonzo Bell med 6-2, 1-6, 2-6.

## OL-medaljer
* 1904  St. Louis -  Bronse i tennis, double (sammen med Allen West) USA 

## Referanser


## Eksterne lenker
*
Mbombela kommune

**Mbombela kommune** er en kommune i Sør-Afrika, kommunen hadde 474&nbsp;805 innbyggere i 2001. Mbombela kommune har Oslo som vennskapskommune.

## Eksterne lenker

* Mbombela kommunes offisielle nettsted (engelsk)
Phillips Idowu

**Phillips Idowu** (født 30. desember 1978 i London) er en britisk friidrettsutøver som konkurrerer i tresteg.

Idowus første mesterskapsfinale var finalen ved Sommer-OL 2000, der han endte på sjetteplass, med et hopp på 17,08 meter. Han var også i finalen ved VM 2001, der han kom på niendeplass med et lengstehopp på 16,60. Hans store gjennombrudd kom da han fikk sølv ved Samveldelekene 2002, etter landsmannen Jonathan Edwards. Han noterte 17,68, som var ny personlig rekord utendørs.

En kneskade gjorde at Idowu ikke kunne delta i 2003. Han var tilbake til Sommer-OL 2004, der han hoppet 17,33 i kvalifiseringen, som var det fjerde lengste hoppet i kvalifiseringen. I finalen mislyktes han grovt og fikk ikke et eneste godkjent hopp, og endte på sisteplass. 

Ved Samveldelekene 2006 vant han gull med et hopp på 17,45. Han fulgte opp dette med en femteplass ved EM 2006 i Göteborg, denne gang med et lengstehopp på 17,02.

I 2007 ble han europamester innendørs etter seier i EM i Birmingham, med et hopp på 17,56. Imidlertid fikk han bare sjetteplass ved VM utendørs i Osaka, denne gang med et lengstehopp på 17,09. 

I 2008 vant han gull ved VM innendørs, etter å ha hoppet hele 17,75, som var lengre enn han noensinne hadde hoppet utendørs. Samme år fikk han sølv ved Sommer-OL 2008 i Beijing med et hopp på 17,62. Den eneste som slo ham var Nelson Évora, som hoppet fem centimeter lengre. 

I VM 2009 noterte han en ny personlig rekord utendørs i finalen, da han hoppet 17,73 meter, og vant gull.

Idowu ble i dronningens fødselsdagsliste for 2011 utnevnt til medlem av Den britiske imperieordenen for sin innsats for friidretten.

## Referanser


## Eksterne lenker
*
Glasergruva

**Glasergruva** er en av Norges eldste jerngruver og den første gruven til Fossum Jernverk, ferdigbygget i 1543. Glasergruva er idag fredet som kulturminne.

Gruva er oppkalt etter bergmester Hans Glaser, som i 1538 var den første som omtalte jernforekomstene i området.

Åpningen er vendt mot syd.

## Referanser


## Eksterne lenker
* 
* Nettstedet ''visitnorway.no'' om Glasergruva
Internalisert rasisme

**Internalisert rasisme** er innen sosiologisk og psykologisk forskning navnet på en form for rasisme der den undertrykkede gruppen internaliserer den undertrykkende gruppens fordommer mot seg selv. For eksempel kan medlemmer av en marginalisert gruppe ha et nedsettende og undertrykkende syn på sin egen gruppe, og begynne å tro på negative stereotypier om seg selv.

Som et eksempel står det hvite skjønnshetsidealet sterkt også blant svarte amerikanere, noe man ser i bruken av blekingskremer og hårglatting. Black is beautiful-bevegelsen tok derimot et oppgjør med det de mente var internalisert rasisme blant svarte.
Stompa forelsker seg

***Stompa forelsker seg*** er en norsk ungdomsfilm. Den hadde premiere 8. november 1965. Det var den tredje av i alt fire Stompa-filmer og den første i farger. Stompa-filmene er innspilt på Lunde skole i Skien, og Frogner Hovedgård øst for Skien sentrum er kulisse for Langåsen pensjonatskole.

## Handling
Stompa (Ole Enger) har blitt sytten år og har fått andre interesser enn uskyldige revestreker. Et tivoli har slått seg ned i byen. Der finnes blant annet den mørke skjønnheten Nel Shaiba (Grynet Molvig) som synger, danser og spår om fremtiden.

Stompa blir forelsket i henne og sniker seg ut fra Langåsen pensjonatskole kun for å få en liten titt på henne.

Lektor P.T. Tørrdal og fru Madsen er på bryllupsreise. I førstnevntes sted dukker halvbroren B.F. Tørrdal  (Rolf Just Nilsen) opp

## Rolleliste

## Sanger
*«Napoleon med sin hær» (xxx – Arr.: Egil Monn-Iversen) – fremført av Kirsti Sparboe med Egil Monn-Iversens orkester. Sangen er også utgitt på EP-platen Triola TNEP 1081

*«Nesten voksen» (Egil Monn-Iversen&ndash;Alfred Næss) – fremført av Kirsti Sparboe med Egil Monn-Iversens orkester. Sangen er også utgitt på EP-platen Triola TNEP 1081 i 1965

*«Jeg ser i din hånd» (Egil Monn-Iversen&ndash;Alfred Næss) – fremført av Grynet Molvig med Egil Monn-Iversens orkester. Sangen er også utgitt på EP-platen Triola TNEP 1081

*«Blomsterbossanova» (Egil Monn-Iversen&ndash;Alfred Næss) – fremført av Grynet Molvig og Kirsti Sparboe med Egil Monn-Iversens orkester. Sangen er også utgitt på EP-platen Triola TNEP 1081

## Referanser


## Eksterne lenker
* 
*Filmguiden CINERAMA.NO – DVD: Stompa forelsker seg (DVD) – anmeldelse
Laugstol Bruk

**Laugstol Bruk** i Skien ble startet i 1873 av  H.C. Hansen, Nils Kittilsen og Gunnar Knudsen, bedriften produserte tremasse og lå innerst i Hjellevannet (Døleviken).

Laugstol Bruk var Norges første elektrisitetsverk i 1885. Det ble da installert en francisturbin for elektrisitetsproduksjon ved bruket og man begynte med levering av elektrisk kraft til abonnenter. Formålet med elektrisitetsverket var i utgangspunktet å skaffe bedre og mindre brannfarlig lys i egen bedrift. Her ble den elektriske glødelampen introdusert i Norge.

Laugstol Bruk var et vannkraftverk som utnyttet høydeforskjellen mellom Hjellevannet og Bryggevannet i Skien.

## Eksterne lenker
* NVE: Laugstol Brug i Skien landets første elektrisitetsverk 
* Kraftproduksjon i Telemark 
* Om Laugstol Bruk, fra Skien historielag
Bård Breien

**Bård Breien** (født 28. november 1971) er en norsk regissør og manusforfatter, mest kjent for å ha skrevet og regissert *[[Kunsten å tenke negativt]]* fra 2006. Denne filmen ble han tildelt en pris for beste regi ved den internasjonale filmfestivalen i Karlovy Vary i 2007. 

## Filmografi

## Referanser


## Eksterne lenker
* Bård Breien hos Filmweb
* 
* 
* Intervju  hos Norske Dramatikeres Forbund
* Om Privatdetektiven hos Norsk filminstitutt
Kunsten å vere neger

***Kunsten å vere neger*** er en satirisk bok av Are Kalvø, utgitt av Det Norske Samlaget i 1996. Boken tar opp nordmenns syn på utlendinger, og er lagt opp som en ironisk lærebok som tar sikte på å lære utlendinger hvordan de skal oppføre seg for å bli aksepterte av innfødte nordmenn. Boka setter det fremmedkulturelle synet til gjennomsnittsnordmannen på spissen, og gir en oppvekker i holdninger og fordommer. 

Boken hadde som vedlegg en CD med sangene Jeg har sett en negermann, Skopusser'n, Bo-bo brasilianer og Noen barn er brune, den siste innspilt av Beranek.

## Referanser


## Eksterne lenker
* ''Kunsten å vere neger'', Samlaget 1996 - tilgang for norske IP-adresser
Fitjanuten opp

**Fitjanuten opp** er et motbakkeløp i Gjesdal som arrangeres av Gjesdal IL. Løpet ble første gang arrangert i 2008.

Løypa starter ved bygdahuset på Gjesdal på 106 meters høyde, og har målgang på toppen av Fitjanuten på 476 meter. Løypa er 4,8 km lang i konkurranseklassen, mens deltakerne i mosjonsklassen har en noe kortere rute.

## Vinnere

## Eksterne lenker
*
Åneskøl Opp

**Åneskøl Opp** er et motbakkeløp i Eidsvoll som arrangeres av Feiring IL. Løpet ble første gang arrangert i 2008. Løpet arrangeres for 12.gang den 25. august 2019.

Løypa starter på Feiring på 124 meters høyde like ved Mjøsas bredd, og har målgang på toppen av Årneskollen på 602 meter. Løypa er 4,3&nbsp;km lang.

## Vinnere

## Eksterne lenker
* 
* Arrangøren Feiring IL s offisielle hjemmeside
Melaine Walker

**Melaine Walker** (født 1. januar 1983 i Kingston på Jamaica) er en jamaicansk friidrettsutøver (sprinter).

Walker ble olympisk mester på 400 meter hekk under OL 2008 i Beijing hun vant finalen med tiden 52,64. Et år senere ble hun verdensmester på samme distanse da hun vant finalen med tiden 52,42.

Walker ble etter OL i Beijing i 2008 ble Walker utnevnt til offiser av Utmerkelsesordenen.

## Referanser


## Eksterne lenker
*
Minot

**Minot** er en by i Nord-Dakota i USA med  innbyggere (2000).

Avisa i byen heter Minot Daily News. Om lag 24 kilometer nord for byen ligger Minot Air Force Base.

## Norsk Høstfest
Nesten 40&nbsp;% av byens innbygger har skandinavisk bakgrunn, og siden 1977 blir Nord-Amerikas største skandinavisk-amerikanske festival, Norsk Høstfest, arrangert i Minot hvert år.

## Vennskapsby
Minot er vennskapsby med Skien i Norge.

## Statue av Sondre Norheim
En statue til minne om den norske skipioneren Sondre Norheim ble avduket under Norsk Høstfest i 1987. Monumentet ble delfinansiert av Minots norske vennskapsby Skien.

## Demografi

## Referanser


## Eksterne lenker
*
Onești

**Onești** er en by i fylket Bacău i Romania. 

Byen hadde 39&nbsp;172 innbyggere i 2011. Stedet ble grunnlagt som en landsby i 1458. Administrativt hører landsbyene Slobozia og Borzești inn under Onești, og Borzești var fødested for Stefan III. 

I moderne tid er byen blant annet kjent for at turneren Nadia Comăneci ble født der.

Mellom 1965 og 1990 het byen «Gheorghe Gheorghiu-Dej», til ære for Kommunistpartiets tidligere leder. 

## Vennskapsbyer
* Strășeni, Moldova (2015)
* Skien,  Norge 
* Eysines, Frankrike

## Referanser

## Eksterne lenker
*
De blåeste øyne

***De blåeste øyne*** (engelsk *The Bluest Eye*) er en roman av Toni Morrison fra 1970. Romanen er Morrisons debutroman, som hun skrev mens hun underviste ved Howard University. Den ble utgitt på norsk i 1994, året etter at Morrison fikk Nobelprisen i litteratur. 

## Handling
Romanen handler om livet til den ung, svart jenta Pecola Breedlove i Lorain, Ohio Handlingen foregår i 1940-årene, i etterdønningene av de harde trettiårene. Romanen fortelles fra fem perspektiver: Pecola, moren, faren, vennen Claudia og Soaphead Church. Den tar opp rasisme, incest og barnemishandling. I fortellingen internaliserer Pecola det hvite skjønnshetsidealet i en slik grad at det ødelegger henne. Hennes intense ønske om blå øyne blir et symbol på hennes ønske om å unnslippe det fattige, hatefulle og rasistiske miljøet hun lever i.

## Norsk utgave
Boken har blitt oversatt til norsk av Mona Lange. Den norske oversettelsen ble gitt ut av Aschehoug forlag. 

## Referanser
Eggekollen Opp

**Eggekollen Opp** er et motbakkeløp i Lier som arrangeres av *gardsgutta.com*. Løpet ble første gang arrangert i 2008.

Løypa starter på ved Egge skole på 68 meters høyde, og har målgang på toppen av Eggekollen på 460 meter. Løypa er 4&nbsp;km lang.

## Vinnere

## Eksterne lenker
* 

http://jetcub421.blogspot.com/2013/09/verdens-beste-svenske-med-psykorekord-i.html?m=1
Nikolai Fredrik Lindtner

**Nikolai Fredrik Lindtner** (født 22. oktober 1877 i Stavanger, død 28. august 1958 i Stavanger) var en norsk skipsfører. Han ble tildelt Norges høyeste utmerkelse, Krigskorset med sverd av H. M. Kongen og Riddere av The Order of the British Empire av den engelske Kongen. Han ble også tildelt Lloyd's Silver medal for Meritorious Service.

Lindtner reiste til sjøs da han var 15 år i 1893 som dekksgutt. Hans første skip var barken «Freia» av Sandnes. Han avla styrmannseksamen 1896 i Stavanger. I 1902 ble han fører av DS «Svithun» av Stavanger. Senere førte han en rekke skip for skipsreder Lauritz Kloster.

I juli 1941 førte Lindtner MS «Lidvard» ut fra Dakar gjennom fransk blokade. Bedriften ble senere beskrevet både i bok og i film, begge deler under tittelen *[[Flukten fra Dakar]]*. Den ble også oversatt til engelsk. For sin bedrift mottok Lindtner Krigskorset i august 1942 sammen med maskinsjef Bjarne Smørdal og maskinist Johan Karlsen.

## Referanser


## Eksterne lenker
* MS «Lidvard» Warsailors
Hans Martin Heintz

**Hans Martin Heintz** (ca 1655–1711) var en sveitsisk-norsk byggmester. Han var utdannet i Basel som steinhugger og murer, og kom til Norge i 1682.

Han arbeidet først som steinhugger og murer i 1680- og 1690-årene ved festningene i Fredrikstad, Fredriksten i Halden og på Kongsvinger festning. Han fikk fra slutten av 1680-årene mer ledende roller som byggmester. Heintz bodde på gården Aker i Sem mens han arbeidet med kirker i Vestfold, med Jarlsberg hovedgård og stattholder Gyldenløves residens i Larvik. 

Etter bybrannen i Bergen 1702 arbeidet han sammen med Johan Conrad Ernst for å bygge opp igjen flere store bygninger. Etter at Ernst reiste tilbake til Danmark i 1703 overtok han ledelsen. I Bergen arbeidet han først og fremst med gjenoppbygging av kirkene og de viktige, offentlige steinbygningene. De største arbeidene ble utført på Domkirken, Korskirken og Bispegården. 

## Utvalgte arbeider
*Port på Kongsvinger festning, 1686 
* Fredriksten festning, Halden, 1690–98 
*Jarlsberg hovedgård (sammen med Johan Hinstsky), 1699 
*Gyldenløves residens (ufullført), Larvik, 1699–1703 
*Domkirken (etter J. C. Ernsts planer), Bergen, 1703 
*Korskirken (etter J. C. Ernsts planer), Bergen, 1703 
*Hagerupgården, Bergen 1705 
*Bergens latinskole, Bergen, 1705–06

## Referanser
Ole Petter Wie

**Ole Petter Wie** (født 7. mars 1966) er en norsk forretningsmann.

Wie ble i 2009 ansatt som administrerende direktør i Ringnes Bryggeri, men sa opp sin stilling i november 2011. Han har tidligere vært salgsdirektør i Ringnes og har også jobbet for Coca-Cola, McKinsey, Nestlé og Orkla. Wie er i dag administrerende direktør i drikkevareselskapet Solera Beverage Group.

## Referanser
Hovinhøgda skole

**Hovinhøgda skole** er en 1.-7. trinns barneskole i Lillestrøm kommune.

## Eksterne lenker
* Hovinhøgda skole
Tim Johnson

**Timothy Peter Johnson** (1946–2024) var en amerikansk politiker for Det demokratiske parti. Han var senator og representerte Sør-Dakota fra 7. januar 1997 til 3. januar 2015.

Han var tidligere Sør-Dakotas eneste kongressrepresentant i Representantenes hus fra 1987.

## Referanser


## Eksterne lenker
* 
* https://web.archive.org/web/20090825053346/http://www.johnson.senate.gov/
Jorunn Øye

**Jorunn Øye** (født 13. februar 1979 i Sauda) er en norsk langrennsløper som representerer Ny Von.

Øye er oppvokst i Sauda i Rogaland. Hun har utdannelse fra Hovden Skigymnas i Aust-Agder.

Hun er juniornorgesmester i 1997 og 1999 og har totalt 7 Junior NM medaljer. I 2001 ble hun dobbelt U-23 Norgesmester.

Hun har tilsammen 9 starter i Verdenscupen i langrenn, alle i Norge som en av arrangørnasjonens ekstra kvote med løpere. Hun har imidlertid aldri tatt verdenscuppoeng, og hennes beste plassering er 36.-plass fra 30&nbsp;km klassisk i Holmenkollen i 2007.

Hennes beste senior NM-plassering er en 9.-plass fra 2007, men i 2008 vant hun prisen som beste kvinne sammenlagt.

Jorunn Øye har markert seg sterkt i konkurranser utenfor verdenscupen. Hun vant turrennet Sesilåmi i 2007 på en tid som fortsatt står som løyperekord. I Vasaloppet 2009 ble hun beste norske kvinnelige deltaker på 9.-plass. 

## Referanser


## Eksterne lenker
* 
* ''Jorunn Øye vant i Japan'', Haugesunds Avis
* ''Debuterte med løyperekord'', Stavanger Aftenblad
* ''Kåring av beste NM løper'', Norges Skiforbund
Bongs konvolutter

**Bongs konvolutter AS** er Norges største produsent av konvolutter. Selskapet har 110 ansatte og omsetter årlig for ca. 150 millioner kroner. Bedriften ligger på Vear utenfor Tønsberg. Anlegget huser produksjon, lager, trykkeri og administrasjon. Virksomheten har også en salgs- og produksjonsavdeling på Skjetten med 17 ansatte. Bongs produserer og lagerfører ca. 200 forskjellige konvoluttvarianter, og har mer enn 80 millioner enheter på lager. Årsproduksjonen ligger på rundt 500 millioner konvolutter. Det norske selskapet er 100% eid av Bong Ljungdahl AB, Kristianstad i Sverige.

## Eksterne lenker
*
Tuva Toftdahl Staver

**Tuva Toftdahl Staver** (født 31. mai 1990 i Oslo) er en norsk langrennsløper som representerer Idrettslaget Heming.

Staver har siden 2009 deltatt i en rekke renn i Verdenscupen i langrenn og hennes beste individuelle plassering er en 18.-plass fra 30 km klassisk i Holmenkollen 2014. I 2009 deltok hun for Norge i junior-VM i Frankrike og ble nummer åtte på 5 km fristil. Hun har også fem NM-titler som junior.

I tillegg til langrenn konkurrerer hun også i motbakkeløp, orientering, sykling og triatlon. I 2007 ble hun juniorverdensmester i vintertriathlon i Italia. Hun hadde også løyperekord for kvinner i løpene Opp Kantebakk, Grefsenkollen Opp og Vetenløpet.

Under Norgesmesterskapet på ski 2010 i Stokke ble hun norsk mester på 3 x 5 km stafett sammen med Marte Monrad-Hansen og Astrid Uhrenholdt Jacobsen. Bedriften ble gjentatt i 2011 i Steinkjer.

Hun ble juniorverdensmester i 2010 på stafett 4x5km langrenn.  

## Referanser

## Eksterne lenker
* 
* ''Toftdahl og Eliassen til topps'', langrenn.com
* ''Tuvas gullvinter'', Akersposten
MSN Groups

**MSN Groups** (**MSN Grupper**) var nettsamfunn, som var en del av MSN. Nettsamfunnet lot brukerne lage sine egne hjemmeside, laste opp bilder og kommunisere med hverandre. MSN Groups ble lagt ned 21. februar 2009, som en del av en omorganisering til merkenavnet Windows Live. Windows Live Groups, som er en del av den nye merkevaren Windows Live, ble aldri markedsført som, eller ment som en erstatning for MSN groups.

## Eksterne lenker
* Hjemmeside (nå med en varsel om at tjenesten er stengt)
FC Sheriff Tiraspol

**FC Sheriff Tiraspol** (kyrillisk: **ФК Шериф Тирасполь**) er en moldovsk fotballklubb fra byen Tiraspol. Klubben ble grunnlagt i 1997 og de har dominert moldovsk fotball siden tusenårsskiftet. Laget spiller sine hjemmekamper på Sheriff Stadion, som har en tilskuerkapasitet på 14&nbsp;300. Laget blir ofte kalt **FC Sheriff** for å ikke blandes sammen med byrival FC Tiraspol.

Bare et år etter grunnleggelsen i 1997 spilte Sheriff sin første sesong i Moldovsk nasjonaldivisjon, den øverste divisjonen i Moldova. De spilte seg til en fjerdeplass, og siden den gang har det bare gått veien. I den påfølgende sesongen tok de sølv bak FC Zimbru Chișinău, bare ett fattig poeng fra gull. En sesong senere, i 2000/01, tok de imidlertid hevn og slo Zimbru Chișinău med ett poeng. Dermed kunne de innkassere sitt første seriegull, og siden den gang har de vunnet serien hele ti ganger på rad, siste gang i 2009/10. Klubben har vunnet cupen sju ganger, første gang i 1999.

Sheriff var det første moldovske laget som kjøpte spillere fra Brasil og Afrika, og parallelt med klubbens dominans i den hjemlige serien, har de deltatt i Mesterligaen. Der har de blitt slått ut i andre kvalifiseringsrunde hver gang frem til 2009/10, hvor de da vant 2&ndash;0 over Inter Turku. I tredje kvalifiseringsrunde gikk de videre på bortemål med 1&ndash;1 etter et utligningsmål fire minutter på overtid mot Slavia Praha. I playoffrunden ble de imidlertid slått ut av greske Olympiakos med 0&ndash;3 sammenlagt, men de gikk da direkte inn i Europaligaens gruppespill. Klubben tok totalt fem poeng, men gikk ikke videre med sin tredjeplass. De tok én seier, spilte to uavgjorte og de resterende tre kampene endte med tap. Seieren kom hjemme over nederlandske Twente og var dermed deres største internasjonale bragd.

Sesongen 2010/11 endte med sølv i serien, ni poeng bak Dacia Chişinău. I mesterligaen nådde Sheriff playoffrunden igjen, etter å ha slått henholdsvis Dinamo Tirana fra Albania og kroatiske Dinamo Zagreb på veien. I playoffrunden tapte de imidlertid klart for sveitsiske Basel, med 0&ndash;4 sammenlagt. I Europaligaens gruppespill endte de på sisteplass i gruppen med 5 poeng, men de påførte gruppevinner Dynamo Kyiv sitt eneste tap med 2&ndash;0 hjemme på Sheriff Stadion.

## Tabellen 2022–23

## Spillerstall
*Oppdatert 12. mai 2022*

### Utlånte spillere

## Meritter
* **[[Divizia Naţională]] (21):** 2000–01, 2001–02, 2002–03, 2003–04, 2004–05, 2005–06, 2006–07, 2007–08, 2008–09, 2009–10, 2011–12, 2012–13, 2013–14, 2015–16, 2016–17, 2017, 2018, 2019, 2020–21, 2021–22, 2022–2023
* **[[Cupa Moldovei]] (10):** 1998–99, 2000–01, 2001–02, 2005–06, 2007–08, 2008–09, 2009–10, 2014–15, 2016–17, 2018–19
* **[[Supercupa Moldovei]] (7):** 2003, 2004, 2005, 2007, 2013, 2015, 2016

## Sesonger

## Referanser


## Eksterne lenker
*  Offisiell nettside
Andreas Honerød

**Andreas Honerød** (født 29. juni 1905, død 13. oktober 1965) var en norsk gårdbruker og politiker for Arbeiderpartiet som kom fra Høyjord i Andebu. Han møtte på Stortinget som første vararepresentant for Arbeiderpartiet i alt 55 dager fra 1961 og fram til sin død i 1965. Honerød var medlem av Andebu formannskap fra 1948 til 1959 og kirkeverge i Høyjord fra 1945 til 1965. Han var også formann i Vestfold Arbeiderparti. 

Honerød døde på Tønsberg sykehus dagen etter en kollisjon med en lastebil i 1965.

Han var far til NRK-redaktør og programmedarbeider Bjørn Honerød (1937—2014).

## Referanser


## Eksterne lenker
* 
*  Gallis, Arne: ''Andebu bygdebok'', bind 2, 1978.
Gyda Christensen

**Gyda Christensen Hambro** (1872&ndash;1964) var en norsk skuespiller, danser, koreograf og teatersjef.

Hun var ved Christiania Theater 1894-1899 og 1920-28, ved Nationaltheatret 1899-1919 og som danser og i ledelsen ved Det Nye Teater 1928-45. Mellom 1936 og 1939 instruerte hun ved Nationaltheatret. Mellom 1909 og 1910 ga hun med Karl Nissen nyskapende Chopin-tolkinger og ble leder for Nationaltheatrets egen ballettskole, men måtte gå litt skole hos Emilie Walbom i København under hvis direksjon datteren Lillebil Ibsen debuterte 1911.  I 1937 regisserte hun filmen ''To levende og en død'' sammen med svigersønnen Tancred Ibsen.

Hun var født Gyda Martha Kristine Andersen. Hennes første ektemann, mellom 1893 og 1903, var ingeniør Georg Monrad Krohn. De fikk datteren skuespiller Lillebil Ibsen i 1899. Andre ektemann var teatersjef ved Nationaltheatret, Halfdan Christensen 1905-1922. Gyda Christensen var tredje gang gift med politiker Carl Joachim Hambro d.e. fra 1946.

## Utmerkelser
* Kongens fortjenstmedalje i gull 1940

## Referanser


## Eksterne lenker
* 
* Gyda Christensen i Scenewebarkivet
*
Bjørn Stray Tingulstad

**Bjørn Stray Tingulstad** (født 8. februar 1914 i Oslo, død 5. november 1942) var en norsk flyger og offiser (løytnant), som omkom under andre verdenskrig. Tingulstad er hedra med Krigskorset med sverd.

Tingulstad hadde Sjøkrigsskolen og flyutdannelse. Ved krigsutbruddet var han som flyger i Marinens flygevåpen på nøytralitetsvakt. Under felttoget i Norge i 1940 deltok han i kampene. Den 9. april var han stasjonert på Karljohansvern i Horten. Han tok av derifra og fløy til Vestlandet. Etter kampene der var over fløy han videre til Nord-Norge.  I 1941 dro han til Storbritannia, der han tjenestegjorde ved ulike flyavdelinger, sist 330 (Norwegian) Squadron, som eskorterte konvoier over Atlanterhavet.

I etterkant av Telavåg-tragedien i april 1942 var flere av radiosenderne på Vestlandet, og gruppene som opererte dem, i en farefull situasjon. Tingulstad deltok i en redningsekspedisjon med Catalina-flyet «Vingtor», for å evakuere tre menn, ei kvinne og et barn, som var i fare på grunn av operasjonen av en hemmelig radiosender. Toktet gikk til Staveneset i Sunnfjord for å hente ut agentene Ole Hoff Snefjellå og Eivind Viken. Operasjonen var leda av kaptein Finn Lambrechts. Hele besetning på ni mann, åtte nordmenn og den britiske løytnant John M. Turner, som deltok som kjentmann, ble i statsråd 19. juni 1942 hedra med Krigskorset. Dette var de første tildelingene av Krigskorset til norske militære. Tingulstad og de øvrige norske medlemmer av besetningen fikk sine utmerkelser overrakt av kong Haakon i London 3. juni 1942.

5. november 1942 var han med et Catalina-fly ute på søk etter tre livbåter fra en torpedert konvoi. Flyet vendte ikke tilbake fra toktet.

Broren Gunnar Tingulstad falt under den allierte invasjonen i Italia i november 1944.

## Referanser



 



## Kilder
* *[[Våre falne 1939–1945]]*; utgitt av Den norske stat 1949–51
Jernbanetorget T holdeplass

**Jernbanetorget: Europarådets plass** er en trikk- og bussholdeplass i Oslo sentrum som tidligere hadde navnet **Jernbanetorget T**. Holdeplassen åpnet tidlig i 2008, men ligger på den eldste delen av Gamlebylinjen som åpnet i 1875.

Den ligger i Biskop Gunnerus' gate, hvor plattformen for vestgående trafikk (lengst nord) ligger ved Hotel Royal Christiania og den for østgående trafikk (lengst sør) ligger ved Europarådets plass. Ved sistnevnte ligger en av inngangene til Jernbanetorget T-banestasjon, derav det tidligere navnet på holdeplassen (som tross alt ikke ligger på selve Jernbanetorget). Det er også en inngang til t-banestasjonen fra den nordlige delholdeplassen, men denne er noe lenger unna.

Holdeplassen var i 2011 trikkens nest mest benyttede med over 20.000 av- og påstigende på hverdager.

Før holdeplassen ble åpnet ble trikkelinjene 18 og 19 til og fra Gamlebyen betjent av en provisorisk holdeplass foran Byporten, denne ble nedlagt samtidig som Jernbanetorget T ble åpnet.

Jernbanetorget holdeplass (uten T) er en annen trikk- og bussholdeplass med lignende navn. Den ligger på det faktiske Jernbanetorget utenfor Oslo S (i Fred. Olsens gate).

## Utforming, plan og fremtidsplaner
Høsten 2013 kom det frem at Oslotrikken anså holdeplassen som farlig, grunnet at den var for trang for et såpass høyt antall passasjerer, grunnet høy trafikkvekst de senere årene. Som et tilsvar på dette sa prosjektleder for oppgraderingen av Jernbanetorget årene i forveien, Harald Rapp Nilsen i Statens vegvesen, at i realiteten var holdeplassen en midlertidig løsning («*Vi visste at holdeplassen egentlig var for smal for å få på plass til både trikketrasé, bilfelt og kollektivfelt. Alt er egentlig for trangt der. Det var en nødløsning*»). Grunnen til at det var midlertidig var at det uansett ville bli mindre trafikk i gaten og på holdeplassen når Bjørvikalinjen åpner.

## Ruter

## Referanser


## Eksterne lenker
* Sporveien.no - Kart over trikkelinjene rundt Jernbanetorget og innganger til T-banen.
VM i friidrett 2009 – 100 meter hekk kvinner

Øvelsen **100 meter hekk damer** ved **[[VM i friidrett 2009]]** ble avholdt på Olympiastadion i Berlin på 18. august og 19. august.

Christina Vukicevic representerte Norge i øvelsen og hadde 16. beste tid i semifinalene.

## Medaljevinnere

## Rekorder

## Kvalifikasjonskrav

## Program

## Resultater
### Forsøksheat
Kvalifisering: De 4 første utøverne i hvert forsøksheat er direktekvalifisert og ellers de 4 utøverne med de beste tidene gikk til semifinaler.

}  || 5 ||align=left| Elisabeth Davin ||align=left|  || -  ||align=left| Fullførte ikke
|-
|    || 1 ||align=left| Jessica Ennis ||align=left|  || -  ||align=left| Startet ikke 
|- 
|    || 4 ||align=left| Jessica Ohanaja ||align=left|  ||  - ||align=left| Startet ikke
|-  
|}

### Semifinaler
Kvalifisering: De 2 første utøverne i hver semifinale er direktekvalifisert og ellers de 2 utøverne med de beste tidene gikk til finalen.

### Finale

## Eksterne lenker
* Resultater forsøksheat IAAF Besøkt 21. august 2009
* Resultater semifinaler  IAAF Besøkt 21. august 2009
* Finaleresulateter IAAF Besøkt 21. august 2009
Latinskolen (Skien)

**Latinskolen** er i dag den vanlige betegnelsen på et bygg som ligger på Brekkeby i Skien sentrum, og er historisk betegnelsen på ulike skoler som har eksistert i Skien.

Det er uvisst når Skien fikk sin første høyere skole, men det eksisterte en latinskole alt i 1617 da Peder Paus (f. 1590) var rektor for denne skolen; i 1629 hadde Søfren Borse (f. 1610) denne stillingen. Latinskolen opphørte på 1700-tallet, men i 1823 ble «Skiens lærde Skole» opprettet. Denne skolen holdt til i en bygning i nærheten av den gamle kirken, og gikk tapt i bybrannen i 1886. På dette tidspunktet var en ny bygning allerede reist, i 1883 sto det nye bygget ferdig på Brekkeby.

Fra første stund fikk dette skolebygget navnet «latinskolen» på folkemunne. Skien videregående skole avdeling Brekkeby holdt til i bygget frem til juni 2019. Skoledriften opphørte i forbindelse med at Skien videregående skole flyttet inn i nybygg på Klosterøya. 

Kjente personer som studerte ved Skien lærde skoles var Otto Joachim Løvenskiold, Anton Martin Schweigaard, Vidkun Quisling og Peter Andreas Munch.

## Referanser


## Eksterne lenker
* Om Latinskolen i Skien, fra nettstedet ''artemisia.no''
Erik Carlsen

**Erik Carlsen** (1937–2006) var en norsk lokalpolitiker for partiet Høyre.

Carlsen satt som ordfører i Tønsberg fra 1976 til 1993. Han ble i 2006 tildelt Kongens fortjenstmedalje i gull. 

Plassen foran Tønsberg og Nøtterøy bibliotek, Erik Carlsens Plass, er oppkalt etter ham. I 2009 ble en byste av Carlsen reist her, utformet av kunstneren Per Ung.

## Referanser
Algonquin-toppen

**Algonquin-toppen** (*Algonquin Peak*) er den nest høyeste toppen i Adirondack-fjella og i delstaten New York i USA. Den ligger i Essex fylke, og har en høyde på 1559 meter over havet. 

Navnet er etter Algonquin-stammen. Det er imidlertid tvilsomt om denne stammen befant seg så langt sør som dette.

Fjellet, som tilhører kjeden MacIntyre-fjella, er populært blant turgåere, og turen til topps langs den vanligste ruta er kortere, men atskillig brattere enn til toppen på Mount Marcy, det høyeste fjellet i området. Det store antallet besøkende har gjort skade på plantelivet, og det er derfor innført en del restriksjoner for vandrere.

## Referanser


## Eksterne lenker
* USAs stednavndatabase
* Algonquin-toppen hos peakbagger.com
* Algonquin-toppen hos summitpost.org